Rikunarita-ORG/Wikinium huggingface dataset:
# Zapadna kultura

*Vitruvijanski čovek* Leonarda da Vinčija . Zasnovan na korelaciji idealnih ljudskih proporcija sa geometrijom koju je opisao drevni rimski arhitekta Vitruvije u III knjizi svoje rasprave *De architectura*.
 Vatikan u Evropi (dom Rimske kurije )
 Platon, vjerojatno najutjecajnija figura u ranoj zapadnoj filozofiji, utjecao je na gotovo svu kasniju zapadnu i bliskoistočnu filozofiju i teologiju.
**Zapadna kultura**, poznata i kao **zapadna civilizacija**, **zapadnjačka kultura** ili **zapadno društvo**, je krovni pojam koji se odnosi na raznoliko nasljeđe društvenih normi, etičkih vrijednosti, tradicionalnih običaja, sistema vjerovanja, političkih sistema, artefakata i tehnologija zapadnog svijeta. Pojam se može odnositi na kulture zemalja sa istorijskim vezama za evropsku zemlju, ili na broj evropskih zemalja, kao i na raznolikost kultura unutar same Evrope. Najraniji koncept Evrope kao kulturne sfere (umesto jednostavnog geografskog pojma) pojavio se tokom karolinške renesanse 9. vijeka, što se odrazilo na teritorije zapadnog hrišćanstva. Međutim, "evropski" kao kulturni pojam nije uključivao teritorije na kojima su pravoslavna crkva ili islam predstavljali dominantnu religiju do 19. vijeka. Zapadna kultura nastaje miješanjem grčko-rimske kulture, kršćanske kulture i germanske kulture.

Ekspanzija grčke kulture u helenistički svijet istočnog Mediterana dovela je do sinteze između grčke i bliskoistočne kulture, i velikog napretka u književnosti, inženjerstvu i nauci, te omogućila kulturu za ekspanziju ranog kršćanstva i grčki Novi zavjet. Ovaj period se preklapao i pratio Rim, koji je dao ključne doprinose u pravu, vladanju, inženjerstvu i političkoj organizaciji.

## Reference

### Citati
# Ostrva Ashmore i Cartier

**Ostrva Ashmore i Cartier** predstavljaju dvije grupe malih niskih nenastanjenih tropskih ostrva smještenih u Indijskom okeanu sjeverozapadno od Australije i južno od indonezijskog ostrva Roti na 12°14´S 123°5´E.

Ostrva Ashmore i Cartier
Ostrvlje se sastoji od dva grebena - Ashmore i Ostrva Cartier - te Grebena Hibernia koji postaje ostrvo samo za vrijeme oseke. Svi imaju ukupnu površinu od 5 km2.

Predstavljaju dio australijske Sjeverne Teritorije. Nemaju luka ni pristaništa, nego samo vanjska sidrišta. Postoji jedna automatska meteorološka stanica, ali stalnog stanovništva ni ekonomske aktivnosti nema.

Godine 1983. pretvoreni su u prirodni rezervat.

Posljednjih desetljeća ostrva su postala omiljena meta krijumčara ljudima koji su, koristeći njihovu neredovnu posjećenost od strane australske vlasti, na njima iskrcavali ilegalne imigrante, koji su se, pak, nadali da će ih australske vlasti spasiti i odvesti u imigracijske centre u samoj Australiji. Australija je, kako bi obeshrabrila takvu praksu, isključila Ashmore i Cartier iz svoje migracijske zone.

## Vanjski linkovi

* Cartier Island Marine Reserve

* Geoscience Australia—Ashmore and Cartier Islands Arhivirano 22. 8. 2008. na Wayback Machine
* Department of the Environment and Heritage—Ashmore Reef National Nature Reserve Arhivirano 16. 4. 2005. na Wayback Machine
# Atol Palmyra

**Atol Palmyra** je nenastanjena grupa ostrva u Tihom okeanu. Geografski položaj je: 5° 52' sjeverne geografske širine i 162° 2' zapadne geografske dužine.

Sastoji se od približno 50 pojedinačnih ostrva a površina kopna iznosi 11,9 km2

Ortografska projekcija preko atola Palmira.
Atol Palmira – NOAA Nautička karta (1:47.500), s mnogim imenovanim objektima.
Mapa koja prikazuje ekskluzivnu ekonomsku zonu Palmire u kontekstu teritorija Sjedinjenih Američkih Država
Ronilac istražuje korale Palmire
Pista Palmyra na Cooperovom ostrvu
Sjeverna plaža Palmire
Kokosov rak na Palmiri
## Geografija

Sastoji se od grebena, dvije plitke lagune i oko 50 pješčanih i stjenovitih ostrvca pokrivenih vegetacijom — uglavnom stablima kokosa, Skaevola, i visokim Pisonija drvećem. Većina ostrva je spojena. Izuzeci su Send Island na zapadu i Baren Island na istoku. Najveće ostrvo je Kuper ISland na sjeveru, a iza njega Kaula Island na jugu. Prosječne godišnje padavine iznose 175 inča.

Palmira je neorganizovana teritorija u sklopu SAD. Nalazi se u vlasništvu The Nature Conservancy, organizacije za zaštitu okoline, ali administrativno pripada Kancelariji za ostrvske poslove pri Sekretarijatu unutrašnjih poslova pa se njome upravlja iz Washingtona. Teritorijalne vode (12 nm od obale) su proglašene Nacionalnim prirodnim rezervatom Palmira i njima upravlja Služba za ribarstvo i divljač.

## Ekonomija

Na ostrvu trenutno nema nikakve ekonomske aktivnosti. Jedini stanovnici su grupa od 4-20 naučnika i dobrovoljaca koja je sagradila nekoliko bungalova. Plaže su natrpane smećem sa brodova, a dio ih je zatvoren zbog neeksplodirane municije iz doba Drugog svjetskog rata.

## Historija

Ostrvo je 1798. godine otkrio američki kapetan *Edmund Faning* dok je sa svojim brodom Betsi putovao u Aziju. Ime je dobio po brodu Palmira koji se na njemu nasukao 7. novembra 1802. Godine 1859. ostrvo su anektirale SAD, a godine 1862. Kraljevstvo Havaji, pa su 1898. nakon aneksije Havaja ponovno prešle u američki posjed. Godine 1934. nad atolom je upravu preuzela američka ratna mornarica, a bivši privatni vlasnici zemljišta su u posjed došli tek kada su 1947. dobili parnicu na Vrhovnom sudu. Kada su Havaji godine 1959. postali savezna država SAD, Palmira je izdvojena kao posebna savezna teritorija.

## Reference

## Vanjski linkovi

*  Arhivirano 17. 3. 2014. na Wayback Machine
# Krimski Kanat

| Krimski Kanatقرم خانلغى |
| --- |
| 1449 - 1783 |
|

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Prethodnice:**

|  |  |  |
| --- | --- | --- |
| ← |  | Zlatna horda |
| ← |  | Kneževina Teodoro |

 | **Nasljednice:**

|  |  |  |
| --- | --- | --- |
| Tauridska gubernija |  | → |

 |

 |
| Položaj na karti |
| Glavni grad | Kirim (Stari Krim), Bahčisaraj
 |
| Religija | Islam |
| Državno uređenje | Nasljedna monarhija  |
| Kan |
| • 1449 - 1466 | Hadži I Giraj (prvi) |
| • 1777 - 1783 | Šahin Giraj (posljednji) |
| Zakonodavstvo |   |

**Krimski Kanat** (mongolski: Крымын ханлиг; osmanlijski: قرم خانلغى Qırım Hanlığı; ruski: Крымское ханство, Krymskoje hanstvo; ukrajinski: Кримське ханство, Krymśke chanstvo; poljski: Chanat Krymski) bio je turkijska vazalna država Osmanskog Carstva od 1478. do 1774. Kao nasljednik Zlatne horde osnovao ga je 1449. Hadži I Giraj koji je vodio porijeklo od Toka Timura, trinaestog sina Jočija i unuka Džingis kana. Osmanlijske snage pod vodstvom Gedik Ahmed paše zauzele su cijelo Krimsko poluostrvo i pridružile ga kanatu 1475. Tokom 16. i 17. stoljeća Krimski Kanat je bio važan centar trgovine robova. Godine 1774. oslobođen je kao nacionalna nezavisna država, a nakon rusko-turskog sporazuma formalno je aneksiran od strane Ruskog carstva 1783. postajući Tauridska gubernija.

## Historija

### Osnivanje

Krimski Kanat je nastao početkom 16. stoljeća kada su određeni klanovi Zlatne horde odlučili da Krim postane njihova jurta (domovina). U to vrijeme, Zlatna horda je upravljala Krimskim poluostrvom kao regionom iz grada Kirima (današnji Stari Krim). Lokalni separatisti su pozvali Hadži Giraja, pripadnika vladarske dinastije Gengisida, da postane njihov kan. On je prihvatio njihov poziv te došao iz egzila u Litvaniji. Nakon uspješne borbe za nezavisnost protiv Zlatne horde (1421 - 1441), Hadži Giraj je nastavio borbu protiv unutrašnjih rivala. Kada je došao na prijestolje 1449. godine, Krimski Kanat je obuhvatao cijelo Krimsko poluostrvo (osim južne i jugozapadne obale koju je kontrolisala Republika Đenova). Nakon smrti Hadži I Giraja, izbio je rat između njegovih sinova. Ovaj sukob su zaustavile Osmanlije postavivši Menli I Giraja za nasljednika. Nakon dolaska na prijestolje, Menli I Giraj je preuzeo imperijalnu titulu "Suveren dva kontinenta i Kan Kanova dva mora".

### Osmanlijski protektorat

Nakon što su osmanlijske snage pod komandom Gedik Ahmetpaše 1475. zauzele grčku kneževinu Teodoro i đenovske luke Cembalu, Soldaju i Kefu (današnja Feodozija), Krimski Kanat je postao protektorat Osmanskog Carstva. Osmanlijski sultan je imao pravo veta nad izborom novog krimskog kana, a krimski kan je imao legitimnu vladavinu nad Krimskim Kanatom pošto je bio potomak Džingis-kana.
# Douglas (Ostrvo Man)

|  |
| --- |
|  |
| Grad |
| Douglas, glavni grad Ostrva Man |
| Država |  Ujedinjeno Kraljevstvo |
|  |

**Douglas** (jezik Manx: Doolish) je glavni i najveći grad na Ostrvu Man, sa 26.218 stanovnika (2006.). Nalazi se na ušću rijeke Douglas, i dvije milje širokom zalivu. Rijeka Douglas formira dio gradskog pristaništa i glavne komercijalne luke.

Douglas je sjedište Visokog suda i vlade Ostrva Man.

Grad je glavno čvorište poslovanja, finansija, trgovačke mornarice, transporta, i zabave.
Geografske koordinate grada su: 54°08′43″S (sjever) 4°28′54″Z (zapad)﻿ / ﻿54.14521°S 4.48172°Z

## Reference

## Vanjski linkovi

*
# Ratni zločin

**Ratni zločini** su krivična djela koja podrazumijevaju: napad na civilno stanovništvo, naselje ili pojedine civilne osobe, ubijanje, mučenje, namjerno nanošenje osobi tjelesnog ili duševnog bola, preseljenje, prisilno prevođenje na drugu vjeru, prisiljavanje na prinudni rad, pljačkanje imovine stanovništva, i drugo.

Zločin protiv čovječnosti i ratni zločin predstavljaju dva internacionalna krivična djela ali pored njih tu je još i terorizam i zločin protiv mira (agresija).

Iz toga razloga je bitan princip legalnosti - koji tvrdi da neko ne može biti odgovoran za krivično djelo ako ono nije zakonski uvedeno u krivična djela.

Bitno je razlikovati zločin protiv čovječnosti od agresije iz nekoliko razloga:

* genocid nije isto što i agresija;
* različite vrste zločina: ono što tužioci nastoje u sudnicama dokazati kao činjenicu;
* težina ratnih zločina.

## Također pogledajte

* Genocid nad Armenima
* *Kommandobefehl*
* Genocid u Srebrenici
* Ratni zločini tokom rata u Bosni i Hercegovini
# Londonski ugovor

**Londonski ugovor** (italijanski: *Patto di Londra*), ponekad i *Londonski pakt*, bio je tajni pakt između Antante i Kraljevine Italije. Sporazum je potpisan u Londonu 26. aprila 1915. godine, a države potpisnice bile su članice Antante (Ujedinjeno Kraljevstvo, Francuska Treća republika, Rusko Carstvo) i Kraljevina Italija. Svrha sporazuma bila je da se Italija uključi u Prvi svjetski rat na strani Antante, a protiv italijanskih bivših saveznika Njemačkog Carstva i Austro-Ugarske. Osnovna ideja sporazuma bila je obećanje Italiji velikih dijelova Austro-Ugarske na sjeveru današnje Italije kao i područja na istoku s druge strane Jadranskog mora. Britanija je također obećala i novčanu pomoć. Nakon potpisivanja sporazuma, Italija se obavezala da će ući u rat narednog mjeseca. Savez sa starim italijanskim neprijateljem Austrijom je podržavao određeni broj političara ali ta ideja nikad nije zaživjela u javnom mišljenju. Također, saveznici su vrlo lahko mogli dati mnogo bolju ponudu od Austro-Ugarske pa su na taj način dobili vojni savez sa italijanskom državom i 36 miliona njenih građana. Stavke ugovora javnosti su objavili boljševici kada su došli na vlast u Rusiji krajem 1917. godine.

## Također pogledajte

* Rapalski ugovor

## Vanjski linkovi

* Tajni Londonski ugovor 1915. godine (Centar za društvenu stabilnost - Zvanični kanal
* Londonski ugovor iz 1915., na history.com
# William L. Shirer

William L. Shirer (1961)
**William Lawrence Shirer** (23. februar 1904. – 28. decembar 1993.) američki novinar i historičar.

Postao je poznat po javljanjima za CBS (američka radio i TV stanica) iz Berlina za vrijeme Trećeg Reicha do kraja prve godine drugog svjetskog rata, te po svojem obimnom djelu "Uspon i pad Trećeg Reicha", koje opisuje nacističku Njemačku uz pomoć iskustva autora koji je živio u Njemačkoj dobar dio vremena koje opisuje, te upotrebu dnevnika nacističkog ministra propagande Goebbelsa i generala Franza Haldera.

## Djela

### Historija

* "Berlinski dnevnik" (*Berlin Diary* - 1941.)
* *Mid-century Journey* (1952.)
* *The Challenge of Scandinavia* (1955.)
* "Uspon i pad Trećeg Reicha" (*The Rise and Fall of the Third Reich* - 1960.)
* *The Rise and Fall of Adolf Hitler* (1961.)
* *The Sinking of the Bismarck* (1962.)
* *The Collapse of the Third Republic* (1969.)
* *20th Century Journey* (1976.)
* *Gandhi: A Memoir* (1980.)
* *The Nightmare Years* (1984.)
* *A Native's Return* (1990.)
* *This is Berlin* (1999.)

### Romani

* *The Traitor* (1950.)
* *Stranger Come Home* (1954.)
* *The Consul's Wife* (1956.)

## Vanjski linkovi

* \* William Shirer obituary
* More on William Shirer
* 1984 audio intervju William-a Shirer, RealAudio na Wired for Books.org
* *American Heritage* članak iz 1984.
* William L. Shirer-oriv radovi
# Silovanje

**Silovanje** je vid seksualne aktivnosti i način putem kojeg silovatelj zadovoljava svoje bolesne prohtjeve. Sa razvojem nauke i tehnologije nagon je postao neovisniji od nagona rasplođivanja, tako da se i lepeza motiva silovatelja u skladu s time proširila.

Žrtve ovog delikta obično se prisiljavaju na oralni seks, analni snošaj, pa čak i penetraciju stranih predmeta u polni organ. Dok drugi silovatelji ljube žrtve ili ih čak maze što je mnogo više prisutno kod poznatih počinioca, kao i to da isti prijete određenim posljedicama ako žrtva prijavi djelo.

Prema kriminalističkoj metodici, prof. dr Duška Modly-a postoji pet vrsta silovanja:

1. Sadističko silovanje
2. Silovanje u bijesu
3. Silovanje dominacije
4. Zavođenje koje prerasta u silovanje
5. Etničko silovanje

## Vrste silovanja

**Sadističko silovanje** pojavljuje se kao pokušaj postizanja zadovoljstva ne iz seksualnog čina već iz tjelesnog mučenja i okrutnog povređivanja tijela žrtve.

**Silovanje u bijesu** je seksualni napad obilježen visokim stepenom brutalnosti i javlja se kao sredstvo izražavanja bijesa, mržnje, neadekvatnosti i projekcije sopstvenih frustracija, neuspjeha i strahova u životu.

**Silovanje dominacije** je situacija u kojoj je osnovni motiv napadača dominacija superiornosti i moći nad žrtvom usljed sopstvenog neuspjeha u socijalnim i seksualnim komunikacijama, pokazivanjem ženi gdje je njeno mjesto.

**Zavođenje koje prerasta u silovanje** je napad koji izrasta iz prihvatljive seksualne situacije u kojoj žrtva odlučuje ili je odlučila da će se predhodno zaustaviti prije koitusa (spolnog čina). U ovim slučajevima fizička sila se rijetko primjenjuje jer počinioc ne želi da povrijedi žrtvu, već da zadovolji svoje porive.

**Etničko silovanje** je nagori oblik ljudske izopačenosti. Ova silovanja više nego druga, uništavaju individualnost žene, njenu ljubavnu sposobnost i doživotno traumatiziraju.

## Način pristupa žrtvi

Kada govorimo o načinu pristupa žrtvi silovanja ističemo:

1. Trenutačni napad
2. Silovanje na osnovu zloupotrebe povjerenja

Prema *Hazelwood-u* razlikujemo sljedeće stilove pristupa žrtvi:

1. *Con* – contakt
2. *Blitz* – iznenada
3. *Suprise* – iznenađanje

**Con** pristup karakterizira se tim što počinilac koristi neku priliku ili izliku i raspolaže sposobnošću da utiče na ženu. Kada se žrtva nađe pod njegovom kontrolom postaje agresivan. Pri tome se počinioc služi trikovima lažnog predstavljanja.

**Blitz** pristup karakterizira se prepadom. Silovatelj se koristi direktnim tjelesnim napadom na žrtvu koja pokorava i tjelesno ozljeđuje. Pri tome počinioc upotrebljava kemikalije, plinove i slična sredstva za omamljivanje žrtve.

**Suprise** pristup karakterizira se da napadač čeka žrtvu ili joj prilazi nakon što je zaspala. Počinioc je unaprijed označiožrtvu preko neopaženog kontakta ili saznanja kada će ona biti sama.

## Literatura

* Dr. MODLY Duško, Krivična prijava organa unutarnjih poslova (studija), Zagreb, 1992
# Tifus

| Tifus |
| --- |
| Osoba koja boluje od tifusa |
| Klasifikacija i vanjski resursi |
| ICD-10 | A75.1 |
| ICD-9 | 080-083 |
| DiseasesDB | 29240 |
| MedlinePlus | 001363 |
| eMedicine | med/2332 |
| MeSH | D014438 |

**Tifus** - od grčke riječi **tifusa** (tyfos – dim, para, nesvjestica) – vrsta teške zarazne bolesti crijeva, a koju uzrokuje organizam Rickettsiae.
**Tifus**, također poznat kao **tifusna groznica**, je grupa zaraznih bolesti koje uključuju epidemijski tifus, pjegavi tifus i mišji tifus. Uobičajeni simptomi uključuju groznicu, glavobolju i osip. Obično počinju jednu do dvije sedmice nakon izlaganja.

Bolesti su uzrokovane specifičnim vrstama bakterijskih infekcija. Epidemijski tifus nastaje zbog *Rickettsia prowazekii koju* prenose tjelesne vaške, pjegavi tifus uzrokovan je *Orientia tsutsugamushi koju* prenose chiggeri, a mišji tifus je uzrokovan *Rickettsia typhi* koju prenose buhe.

Vakcine su razvijene, ali nijedna nije komercijalno dostupna. Prevencija se postiže smanjenjem izloženosti organizmima koji šire bolest. Liječenje je antibiotikom doksiciklinom. Epidemijski tifus se uglavnom javlja u epidemijama kada su prisutni loši sanitarni uslovi i gužva. Iako je nekada bio uobičajen, sada je rijedak. Scrub tifus se javlja u jugoistočnoj Aziji, Japanu i sjevernoj Australiji. Mišji tifus se javlja u tropskim i suptropskim područjima svijeta.

Tifus je opisan najmanje od 1528. godine naše ere. Ime dolazi od grčkog *tûphos* (τῦφος) što znači groznica ili zabluda, što opisuje stanje uma zaraženih. Dok "tifoid" znači "sličan tifusu", tifus i tifusna groznica su različite bolesti uzrokovane različitim vrstama bakterija.

## Reference

## Vanjski linkovi
# Diktator

## Diktatori u antičkom Rimu

U posebno opasnim ratnim situacijama jedan od konzula bi, po nalogu senata, imenovao **diktatora** na najviše šest mjeseci, koji bi potom preuzimao najvišu vojnu vlast. Diktatorov zamjenik bio je *magister equitum* (izvorno zapovjednik konjice). Kasnije je vojna funkcija diktatora postala sekundarna, i bivali su mu povjereni posebni unutarnjopolitički zadaci.
Tokom izvanrednog stanja mirovala su sva prava naroda i njegovih zastupnika, prava koja je ostvarivao temeljem republikanske slobode. Čak su i ovlasti senata bile van snage.
Sula i Cezar ovu su moć zloupotrebili kako bi trajno dobili izvanredne ovlasti. Ovu službu nije dobio više niko nakon Cezara.

## Diktatori u savremeno doba

Osobe imenovane doživotnim predsjednicima po završetku 1. svjetskog rata većinom nisu bili dobrohotni vladari, nego više ili manje samovoljni vlastodršci - moderni *diktatori*.

Državno uređenje u kome je diktator prvi čovjek države zove se Diktatura.
# Rak pluća

| Rak pluća |
| --- |
|  |
| Kancerozno tkivo pluća |
| Specijalnost | Onkologija, Pulmologija  |

**Rak pluća** je bolest u kojoj se ćelije raka nalaze u plućima ili bronhijima. Primarni maligni tumori pluća najčešće potiču iz transformiranih epitelnih ćelija sluznice, odnosno čine ih karcinomi bronhija. Osjetno rjeđe primarni rak pluća može biti i iz drugih ćelija, npr. karcinoidi, sarkomi. Rak pluća je najčešća maligna bolest kod muškaraca, a u posljednje vrijeme sve je češći i kod žena.

Neke podvrste ili varijacije raka pluća:

* Adenokarcinomi karcinom
* Bronhoalveolarni karcinom
* Karcinom pločastih ćelija
	+ epidermoidni karcinom
	+ planocelularni karcinom
* Karcinom velikih ćelija
* Karcinom malih ćelija (mikrocelularni)

## Vanjski linkovi

Nedovršeni članak Rak pluća koji govori o **medicini** treba dopuniti. Dopunite ga prema pravilima Wikipedije.